מחטי אורן

"מחטי אורן" (1977) היא שרשרת, שעיצבה האמנית הישראלית אסתר קנובל.

תיאור
התכשיט "מחטי אורן" נוצר בשנת 1977. באותה עת שהתה קנובל בלונדון במסגרת לימודי תואר שני בקולג' המלכותי לאמנות. הוא עשוי מחוט אלומיניום מגלוון, עם טקסטורות וצבעים המדמים מחטים של אורן. מבנה זה משחזר מבנה של "עלה מחטי של אורן הנסגר אל תוך נרתיקו. מחיבור של לולאות כאלו נוצרת שרשרת פשוטה, כמו שהרכבנו בהיותנו ילדים בחורשת אורנים".

הבחירה באלומיניום מגלוון, חומר שזוהה עם עיצוב תעשייתי באותן השנים, היה ביטוי לבדיקה וערעור של גבולות שדה הצורפות. מבנה הלולאה היה המשך לעיסוקה של קנובל במבנה של סיכת ביטחון כבסיס לעיצוב תכשיטים, זאת על רקע תרבות הפאנק שהתפתחה באותה עת בלונדון.

עותק של השרשרת מצוי באוסף מוזיאון ישראל.

הערות שוליים

אסתר קנובל
מוזיאון ישראל: עיצוב
מוצרי עיצוב ישראלים
יצירות משנת 1977
טבע באמנות
תכשיטים